AIŠKINAMASIS RAŠTAS

Dėl pavedimo Molėtų rajono savivaldybės administracijai atlikti užsakovo funkcijas

1. **Parengto tarybos sprendimo projekto tikslai ir uždaviniai**

Atsižvelgiant į Molėtų rajono savivaldybės tarybos 2020 m. sausio 30 d. sprendimu Nr. B1-1 patvirtintas Molėtų rajono savivaldybės strateginio veiklos plano 2020 – 2022 metams priemones, teikiamas sprendimo projektas, kuriuo Molėtų rajono savivaldybės administracijai pavedamos atlikti socialinės ir gamybinės infrastruktūros objektų projektavimo ir statybos užsakovo funkcijas.

Pagal Valstybės ir savivaldybių turto valdymo, naudojimo ir disponavimo juo įstatymo 12 straipsnio nuostatas savivaldybėms nuosavybės teise priklausančio turto savininko funkcijas, vadovaudamosi įstatymais, įgyvendina savivaldybių tarybos. Taryba, kaip turto valdytojas, turi teisę pavesti savivaldybės administracijai atlikti naujų statinių statybos, esamų statinių remonto, rekonstravimo, statinių griovimo projektavimo ir statybos užsakovo funkcijas.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymas;

Valstybės ir savivaldybių turto valdymo, naudojimo ir disponavimo juo įstatymas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės: Pasinaudodama tarybos suteiktomis užsakovo funkcijomis savivaldybės administracija galės įgyvendinti Molėtų rajono strateginiame veiklos plane 2020 - 2022 metams numatytas su socialinės ir gamybinės infrastruktūros objektų projektavimų ir statyba susijusias veiklas.

Neigiamų pasekmių nenumatoma.

**4. Priemonės sprendimui įgyvendinti**

Savivaldybės tarybos patvirtintas sprendimas įgalios savivaldybės administraciją vykdyti objektų projektavimo ir statybos darbų užsakovo funkcijas.

**5. Lėšų poreikis ir jų šaltiniai**

**S**prendimui įgyvendinti lėšų nereikia.

**6. Vykdytojai, įvykdymo terminai**

Sprendimo vykdytojas - Molėtų rajono savivaldybės administracija. Įvykdymo terminai – 2020-2022 metai.